Tú situr á kontórinum. Tú hevur nógv at gera, tí ein fundur skal fyrireikast til seinnapartin kl. 14.00! Tín 3 ára gamla kreativa dóttur ella abbadóttur kemur alspent inn á kontórið, tí hon vil hava nøkur blonk ørk úr kopimaskinuni, ein penn úr skuffuni ella eina heftimaskinu, sum altið stendur á skrivaraborðinum; hon hevur lagt merki til, at á kontórinum hjá babba/abba har er altið nógmikið av tí, sum hon skal brúka......... ella kanska hon kemur smílandi inn á kontórið at vísa babba/abba eina tekning, sum hon hevur gjørt! Men tú hevði ikki tíð og ansaði ikki, at barnið var har inni og ynskti samband við teg-barnið fór út aftur, uttan at tú gáaði um tað, og barnið fekk ikki tað uppliving av nærleika, sum tað ynskti–kanska eitt lítið sár í barnasálina!? Vit fedrar mugu hugsa okkum væl um, tí árini ganga so skjótt, og áðrenn vit varnast, so eru tey vekk–tá sita vit eftir við einum skríggjandi friði!!!! Vikan, sum er farin, hevur verið ein aktiv OM-vika í Runavíkini, har væl meira enn 700 fólk hava vitjað GLOBAL-VILLAGE (Heimsbygdina), sum er skipað av bæði føroyskum og útlendskum OM-fólki, ið komu hendavegin til tað sama. Ovara hæddin í bygninginum á Heiðavegi 106, har FK heldur til, er innrættað soleiðis, at tey vitjandi fáa eina livandi uppliving av at koma inn í ein býling, har umstøðurnar eru alt annað enn harmoniskar og friðarligar. Har eru livandi leikarar, sum eru væl coachaðir og instrueraðir at vera leikarar í GLOBAL-VILLAGE–og tað hava teir gjørt væl! Meira kunnu vit ikki skriva, tí, sum fyrireikarnir siga, at ferðin inn í GLOBAL-VILLAGE (Heimsbygdina) skal vera eitt positivt yvirraskilsi. Teir ynskja, at upplivingin skal flyta nakað tann rætta vegin í eins egna hugburði mótvegis missión–og tað eru tað fleiri, sum longu nú kunnu siga! Hetta er eitt Missiónsátak, sum hevur verið gjørt í OM-høpi seinastu árini kring allan heimin, til tess at provikera ta kristnu samkomuna at vakna yvirfyri tí alstóra missiónstørvinum, sum mangan liggur beint uttanfyri okkara dyr. Vikuskifti 29 jan til 02 feb var fundarøð í Berøa í Saltangará/Runavík. Tað vóru Jógvan Páll Sevdal, Poul Jóhan Djurhuus, Jørleif Vang, Svenning av Lofti og Páll á Lakjuni, sum skipaðu fyri møtunum. Møtini byrjaðu mikukvøldið 29. januar og endaðu sunnukvøldið 02 februar. Tey vórðu væl vitjað, og sunnukvøldið var Berøa fullsett. Møtini vóru skipaði bæði sum evangelisk og uppbyggingarmøtir. Tað var ein breið vifta av sang- og tónleikaluttøku, so sum Kvartettin í Betesda, tónleikarar í Berøa, Kvartettin í Filadelfia í Gøtu, Miðnáttarsangbólkurin og sangkórið í Ebenezer, sum sang fyri fullum húsi sunnukvøldið. Teir eru sera takksamir fyri breiðu undirtøkuna, bæði frá vitjandi og sangkreftum. "Sangluttøkan hevur so ómetaliga nógv at siga, tá man bjóðar til sermøtir!" siga fyrireikarnir. Í 2 Kong. Kap. lesa vit at Satan fær loyvi at sláa Job við sjúku.